Departament de Comerç, Consum i Turisme
Responsabilitats dels establiments
L'absència d'una norma administrativa reguladora dels serveis de neteja tèxtil juntament a la seva considerable importància dins d'aquest sector, fa aconsellable la promulgació d'una disposició que contempli des del punt de vista administratiu els drets i els deures del professional i de l'usuari.
Per això, vista la competència exclusiva que en matèria de Comerç Interior i Defensa del Consumidor i de l'Usuari té atribuïda la Generalitat de conformitat amb l'article 12.5 de l'Estatut d'Autonomia, i d'acord amb les facultats que em foren atribuïdes en virtut de la normativa vigent,
Sens perjudici de qualsevol altres que puguin establir-se es consideren com a serveis-tipus els següents:
A) Neteja tèxtil, que serà complet quan inclogui la neteja, el destacat específic, el planxat mecànic i el retoc i planxa final a mà, i serà simplificat si només inclou la neteja i el planxat mecànic.
B) Rentat tèxtil, que en règim d'autoservei comprendrà tan sols el rentat, o bé el rentat i l'assecat, i en règim de realització per personal de la bugaderia incorporarà a les anteriors el plegat solament, o el planxat i el plegat.
C) Treballs de tintura i altres tractaments.
Els preus màxims dels diferents serveis tipus i de la resta de serveis complementaris que ofereixin els establiments, referits a cadascuna de les peces d'ús més corrent, hauran de constar en un cartell col·locat en un lloc ben visible pel públic a l'interior dels establiments.
A aquests efectes es consideraran com a "peces d'ús corrent", les següents: abric, gavardina, vestit de senyor, vestit jaqueta, vestit, pantalón, faldilla, brusa, camisa, jersei, armilla i corbata.
Els preus de neteja de catifes i moquetes es faran constar en el cartell anunciador, per unitats de metre quadrat.
Pel que fa als cartells de preus, tant per la seva mida i color com pel de les lletres, números i altres signes impresos, hauran de ser adequats per a una fàcil observació i lectura.
La mida de les lletres i guarismes no podrà ser en cap cas inferior a dos centímetres.
Així mateix, en el cartell de preus s'hi farà constar el tipus de l'I.T.E. que resulti aplicable i hagi de constar de manera diferenciada respecte al preu anunciat, i també els possibles recàrrecs que l'establiment pugui fixar en concepte d'emmagatzematge per demora del client en la recollida de peces.
En el moment de rebre la peça o peces del client, l'establiment haurà d'expedir inexcusablement un resguard per duplicat.
Haurà de fer-ne entrega de l'original al client i guardar-ne la còpia.
En el resguard s'hi faran constar com a mínim les dades següents:
b) Data de recepció de la peça, i data en què es preveu l'acabament del servei, i també si serà retornada a domicili.
c) designació de les peces rebudes, especificant el color i el mateial bàsic que les componen, i l'existència, si s'esau, d'etiqueta de composició i conservació.
Quant a les bugaderies, s'especificarà si el paquet és de roba blanca, de color o diversa.
d) El tipus de servei a oferir per a cada peça, preu del mateix, i preu total.
L'absència d'especificació del tipus de servei a prestar o del seu preu, contra el que s'estableix en l'apartat d) precedent, comportarà l'obligació de facturar el servei per la tarifa corresponent a la més senzilla de les formes anteriorment especificades de respectiu servei-tipus.
En el supòsit que l'establiment posés objeccions respecte a l'estat o condicions de la peça que se li lliuri, aquestes hauran d'aparèixer degudament especificades en el resguard que es lliuri al client.
Així mateix el client podrà fer constar en el resguard les observacions que cregui oportunes.
També es podrà fer constar en el resguard el valor de la peça, previ acord per ambdues parts.
La presentació del resguard serà obligatòria en el moment de recollir les peces; el prestador del servei haurà de fer-hi constar el segell o rebut de pagament, i el retornarà sempre al client.
En el supòsit de pèrdua del resguard, l'entrega de les peces es farà, prèvia identificació mitjançant document oficial, la titular del resguard, i aquest haurà de signar la còpia en poder de l'establiment, conforme les ha rebudes.
La present Ordre entrarà en vigor als trenta dies de la seva publicació al Diari Oficial de la Generalitat de Catalunya, període en què els establiments afectats per la regulació haurà d'adaptar-se al contingut d'aquesta norma.
Barcelona, 30 de juliol de 1985.
Conseller de Comerç, Consum i Turisme